Βασίλης Τσαμπρόπουλος

Ο Βασίλης Τσαμπρόπουλος (Αθήνα, 7 Φεβρουαρίου 1966) είναι Έλληνας πιανίστας, συνθέτης και διευθυντής ορχήστρας. Κινείται ανάμεσα στην κλασική μουσική ως ερμηνευτής, τη σύγχρονη μορφή της σύνθεσης και του αυτοσχεδιασμού, τη διεύθυνση ορχήστρας και τη βυζαντινή μουσική. Οι διακρίσεις του σε διαγωνισμούς πιάνου, αλλά και οι σπουδές του σε μεγάλα μουσικά ιδρύματα, όπως η Σχολή Τζούλιαρντ της Νέας Υόρκης, του άνοιξαν το δρόμο της μετέπειτα καριέρας του, από τα παιδικά του χρόνια.

 Καριέρα 
Έχει στο ρεπερτόριό του δεκάδες έργα της πιανιστικής φιλολογίας που ερμηνεύει συχνά σε ρεσιτάλ στα διεθνή μουσικά κέντρα της Ευρώπης και της Αμερικής, αλλά και στις εμφανίσεις του στην Ελλάδα, σε μουσικούς κύκλους όπως «Μεγάλοι Ερμηνευτές και Μεγάλες Ορχήστρες» στο Μουσικής Αθηνών. Έχει συνεργαστεί με κορυφαίες ορχήστρες της Ευρώπης και της Αμερικής, όπως η Φιλαρμόνια του Λονδίνου, η Φιλαρμονική της Τσεχίας, η Βασιλική Φιλαρμονική της Στοκχόλμης, η Συμφωνική της Βοστόνης, η Συμφωνική της Βαλτιμόρης, η Συμφωνική της Ιταλικής Ραδιοφωνίας και πολλές άλλες. Ξεχωριστή στιγμή της καριέρας του ήταν η συνεργασία του με τον Βλαντίμιρ Ασκενάζι και τη Φιλαρμονική του Λονδίνου σε κοντσέρτα του Μπετόβεν και του Ραχμάνινοφ.

Κεντρικό άξονα του ρεπερτορίου του αποτελούν έργα του Μπετόβεν, του Μότσαρτ, του Σοπέν, αλλά και οι συνθέσεις της Ρώσικης σχολής, καθώς έχει ερμηνεύσει επανειλημμένα έργα Σεργκέι Ραχμάνινοφ, Σεργκέι Προκόφιεφ, Πιοτρ Ιλίτς Τσαϊκόφσκι και Αλεξάντρ Σκριάμπιν. Κορυφαίες του στιγμές είναι η ερμηνεία του στα πρελούδια του Ραχμάνινοφ στο Λονδίνο το 2008 και η ξεχωριστή του προσέγγιση ως μαέστρος στη Δεύτερη συμφωνία.

Στις 30 Οκτωβρίου 2019, συμπράττοντας με τη Βασιλική Φιλαρμονική Ορχήστρα του Λονδίνου, παρουσίασε στο Μέγαρο Μουσικής Αθηνών μια συναυλία κλασικής μουσικής υψηλής δυσκολίας, με κάποιους μουσικοκριτικούς να την ονομάζουν ως "Ηράκλειο άθλο", καθως την ίδια βραδιά ερμήνευσε δύο από τα πιο απαιτητικά κοντσέρτα για πιάνο, ενώ ταυτοχρόνως εμφανίστηκε τόσο ως σολίστ όσο και ως μαέστρος της Βασιλικής Φιλαρμονικής του Λονδίνου. Συγκεκριμένα, ερμήνευσε το περίφημο Αυτοκρατορικό Κοντσέρτο του Μπετόβεν και το Κοντσέρτο Νο. 20 του Μοτσαρτ, ενώ η συναυλία ξεκίνησε με την εισαγωγή "Κοριολανός" του Μπετοβεν.  

Το 2000 εγκαινιάστηκε η αποκλειστική συνεργασία του με τη γερμανική δισκογραφική εταιρία ECM. Ως μέλος ενός τρίου με τους Άριλντ Άντερσεν: (κοντραμπάσο) και Τζων Μάρσαλ: (κρουστά) κυκλοφόρησαν το τζαζ άλμπουμ Achirana, σε συνθέσεις κυρίως του Τσαμπρόπουλου. Ο ήχος του δίσκου είχε τις ρίζες του στη δουλειά του Μπιλ Έβανς και χαρακτηρίστηκε ως ένα ελπιδοφόρο ντεμπούτο για τον Τσαμπρόπουλο, με κάποιους να σημειώνουν πως το παίξιμό του ήταν υπερβολικά ενταγμένο στους περιβάλλοντες ήχους.  Το μουσικό σχήμα παρουσίασε τη δουλειά του σε μεγάλα τζαζ φεστιβάλ.

Ο πρώτος του προσωπικός με το όνομα Akroasis κυκλοφόρησε από την ECM το 2002.  Έχοντας γνώση της βυζαντινής εκκλησιαστικής μουσικής και θητεία στο αναλόγιο, κατόρθωσε να προβάλλει για πρώτη φορά στο εξωτερικό ένα νέο μουσικό ιδίωμα, βασισμένο στους εκκλησιαστικούς ύμνους, υπό τους ήχους του πιάνου του. Το άλμπουμ αποτελεί τον πυρήνα αυτού του μουσικού συνδυασμού Δύσης και Ανατολής και έλαβε θετικές κριτικές.

Τον Οκτώβριο του 2004, σε συνεργασία με την ECM, πραγματοποίησε την πρώτη μεγάλη περιοδεία του στις ΗΠΑ με σταθμούς στη Νέα Υόρκη, τη Βοστόνη, την Ουάσινγκτον και τη Βαλτιμόρη, αποσπώντας θετικές κριτικές για το ποιητικό σόλο άλμπουμ Akroasis. Την περίοδο 2006-2008 πραγματοποίησε συναυλίες στη Γερμανία, την Αυστρία, την Ιταλία, την Ελβετία, τη Νορβηγία, την Αγγλία και τη Ρωσία, παρουσιάζοντας το best seller της ECM Chant Hymnes and Dances. Το άλμπουμ παρέμεινε αρκετές βδομάδες στις πρώτες θέσεις του top 10 classical albums του Billboard στη Νέα Υόρκη. 

Στην Ελλάδα είναι προσκεκλημένος σολίστ όλων των ορχηστρών και την καλλιτεχνική σαιζόν 2011 -2012 πραγματοποίησε μια γόνιμη και επιτυχημένη σειρά εμφανίσεων, ως Διευθυντής Ορχήστρας και σολίστ με την Εθνική Συμφωνική Ορχήστρα της Ραδιοφωνίας στην Αθήνα και σε πόλεις της Ελλάδας.  Στενός καλλιτεχνικά συνεργάτης της ΕΡΤ, υπήρξε ο εμπνευστής και ο δημιουργός της μουσικής τηλεοπτικής σειράς 7 εκπομπών της Μεγάλης Εβδομάδας Ακρόασις, παραγωγής ΕΡΤ (2012).

Απο το Πάσχα του 2013 συνεργάζεται με την ερμηνεύτρια της βυζαντινης και αυθεντικής παραδοσιακής μουσικής, Νεκταρία Καραντζή, σε ένα πρόγραμμα που συνδυάζει τον μουσικό κόσμο της Δύσης με την Ανατολή. Η πρώτη κοινή τους εμφάνιση, υπό τον τίτλο Ωρες, παρουσιάστηκε στο Μέγαρο Μουσικής Αθηνών.

 Δισκογραφία (επιλεγμένη)

Δίσκοι του Βασίλη Τσαμπρόπουλου στην ECM

1. Βασίλης Τσαμπρόπουλος, The promise, 2009
2. Βασίλης Τσαμπρόπουλος, Άνια Λέχνερ, Ου. Τ. Γκάντι, Melos,  2008
3. Άνια Λεχνερ, Βασίλης Τσαμπρόπουλος, Chants, Hymns and Dances, 2004
4. Άριλντ Άντερσεν με Βασίλη Τσαμπρόπουλο και Τζων Μάρσαλ,  The Triangle, 2004
5. Βασίλης Τσαμπρόπουλος, Akroasis, 2003
6. Βασίλης Τσαμπρόπουλος, Άριλντ Άντερσεν, Τζων Μάρσαλ Achirana, 2000

Δίσκοι του Βασίλη Τσαμπρόπουλου με άλλα Labels

1. Live in Cremona, Eau de Musique (Live piano solo recording)
2. Rumori Mediterranei (with Arild Andersen, John Marshall)
3. Images, Lyra
4. Skyscape, Utopia
5. You, Mikri Arktos - Label: Utopia
6. Tsabropoulos plays Chopin, Metro
7. Tsabropoulos in concert (Bagatelles op.126 of Beethoven and the Davidsbündlertänze of Schumann), MSO

Κατάλογος έργων (επιλεγμένα)

12 Πρελούδια για πιάνο (αφιερωμένο στον Βλαντιμίρ Ασκενάζυ)Greek Suite, σε τρία μέρη, για πιάνοΒυζαντινοί Ύμνοι για πιάνοEvening Suite, σε τέσσερα μέρη, για πιάνο Trois morceuax après des Hymnes Byzantine, για τσέλο και πιάνοChant, για τσέλο και πιάνοDance, για τσέλο και πιάνοNotturno, για πιάνο In Memory, για τσέλο και πιάνοDavid, Κύκλος Ύμνων βασισμένων στους Ψαλμούς του Βιβλικού Προφήτη, Βασιλιά και Μουσικού Δαβίδ, για γυναικεία φωνή και πιάνοNight Flower, για πιάνο και ΟρχήστραMasques, για Ορχήστρα The Fiesta A Dance in five steps for OrchestraReflected mirror Suite, σε τρία μέρη για ΟρχήστραThe legend of Saint Barbara'', Συμφωνικό Ποίημα για Ορχήστρα

 Διακρίσεις  

Το 2009 τιμήθηκε ως επίτιμο μέλος του Rachmaninoff International Society για τις ερμηνείες του στα έργα του μεγάλου Ρώσου πιανίστα και συνθέτη. Θεωρείται από το διεθνή Τύπο ως ένας πιστός ερμηνευτής-μελετητής της μουσικής του Ραχμάνινοφ στα πιανιστικά και στα συμφωνικά του έργα. Είναι επίτιμος Πρόεδρος του Συλλόγου Sergei Rachmaninov στην Ελλάδα και καλλιτεχνικός Διευθυντής του Φεστιβάλ Θρησκευτικής Μουσικής του Ρ/Σ της Εκκλησίας της Ελλάδος.

Στις 15 Νοεμβρίου 2019 βραβεύτηκε από την Ελληνική Εταιρεία Μεταφραστών Λογοτεχνίας με το βραβείο σε προσωπικότητες που προβάλλουν το πολιτιστικό γόητρο της Ελλάδος στον έξω κόσμο. 

 Παραπομπές 

 Εξωτερικοί σύνδεσμοι 

 ECM artist's page

Τσαμπρόπουλος Βασίλης
Τσαμπρόπουλος Βασίλης
Κατηγορία:Έλληνες συνθέτες κλασικής μουσικής